wickkiey/tamil-wikipedia-chunked huggingface dataset:
# பலேடியம்(II) குளோரைடு

## வினைகள்

பலேடியம்(II) குளோரைடு மற்ற பலேடியம் சேர்மங்களின் தயாரிப்பில் பயன்படும் ஒரு பொதுவான தொடக்க புள்ளியாகும். இது குறிப்பாக நீரில் கரையாது அல்லது ஒருங்கிணைக்காத கரைப்பான்களில் கரையாது. எனவே இதன் பயன்பாட்டின் முதல் படி, பிசு(பென்சோநைட்ரைல்)பலேடியம் டைகுளோரைடு மற்றும் பிசு(அசிட்டோ நைட்ரைல்)பலேடியம் டைகுளோரைடு போன்ற அடையாளங்களுடன் ஆனால் கரையக்கூடிய இலூயிசு கார கூட்டுசேர் பொருள்களைத் தயாரிப்பதாகும். இந்த அணைவுச் சேர்மங்கள் PdCl<sub>2</sub> சேர்மத்தை நைட்ரைல்களின் சூடான கரைசல்களுடன் சேர்த்து சூடுபடுத்துவதன் மூலம் தயாரிக்கப்படுகின்றன:  
:PdCl<sub>2</sub> + 2 RCN → PdCl<sub>2</sub>(RCN)<sub>2</sub>  
எப்போதாவது பரிந்துரைக்கப்பட்டாலும், அணைவுச் சேர்மத்தை தளத்தில் பயன்படுத்த வேண்டுமானால், மந்த-வாயு நுட்பங்கள் தேவையில்லை. உதாரணமாக, பிசு(டிரைபீனைல்பாசுபீன்)பலேடியம்(II) டைகுளோரைடு சேர்மத்தை பென்சோநைட்ரைலில் உள்ள டிரைபீனைல்பாசுபீனுடன் சேர்த்து வினைபுரியச் செய்வதன் மூலம் பலேடியம்(II) குளோரைடிலிருந்து தயாரிக்கலாம்:  
:PdCl<sub>2</sub> + 2 PPh<sub>3</sub> → PdCl<sub>2</sub>(PPh<sub>3</sub>)<sub>2</sub>  
மேலும் முப்பீனைல் பாசுபீன் முன்னிலையில் மேலும் குறைப்பு வினைக்கு உட்படுத்துவதால் டெட்ராகிசு(டிரைபீனைல்பாசுபீன்)பலேடியம்(0) உருவாகும்; இரண்டாவது வினை இடைநிலை டைகுளோரைடை சுத்திகரிக்காமல் மேற்கொள்ளப்படுகிறது:  
:PdCl<sub>2</sub>(PPh<sub>3</sub>)<sub>2</sub> + 2 PPh<sub>3</sub> + N<sub>2</sub>H<sub>4</sub> → Pd(PPh<sub>3</sub>)<sub>4</sub> + N<sub>2</sub> + 2 [[Hydrazinium chloride|]]  
மாற்றாக, சோடியம் டெட்ராகுளோரோபலேடேட்டு போன்ற டெட்ராகுளோரோபலேடேட்டு(II) அயனியின் வடிவில் பலேடியம்(II) குளோரைடு கரையக்கூடிய சேர்மமாக்கப்படுகிறது. தண்ணீரில் உள்ள பொருத்தமான கார உலோக குளோரைடுடன் வினைபுரியச் செய்வதன் மூலம் டெட்ராகுளோரோபலேடேட்டு(II) தயாரித்துக் கொள்ளப்படுகிறது. பலேடியம்(II) குளோரைடு நீரில் கரையாது. அதேசமயம் இதிலிருந்து தயாரிக்கப்படும் தயாரிப்பு கரைகிறது:  
: PdCl<sub>2</sub> + 2 MCl → M<sub>2</sub>PdCl<sub>4</sub>  
பலேடியம் டைகுளோரைடு சேர்மம் பாசுபீன்களுடன் மேலும் வினைபுரிந்து பலேடியத்தின் பாசுபீன் அணைவுச் சேர்மங்களைக் கொடுக்கிறது.
# பலேடியம்(II) குளோரைடு

## பயன்கள்

காய்ந்த நிலையிலும் பலேடியம்(II) குளோரைடு துருப்பிடிக்காத எஃகுக்கு மேலாக விரைவாகப் படியும். எனவே, பலேடியம்(II) குளோரைடு கரைசல்கள் சில சமயங்களில் துருப்பிடிக்காத எஃகின் அரிப்பு-எதிர்ப்பைச் சோதிக்கப் பயன்படுத்தப்படுகின்றன.
பலேடியம்(II) குளோரைடு சில சமயங்களில் கார்பன் மோனாக்சைடு உணரிகளில் பயன்படுத்தப்படுகிறது. கார்பன் மோனாக்சைடு பலேடியம்(II) குளோரைடை பல்லேடியமாக குறைக்கிறது:  
: PdCl<sub>2</sub> + CO + H<sub>2</sub>O → Pd + CO<sub>2</sub> + 2HCl  
எஞ்சியிருக்கும் PdCl<sub>2</sub> சிவப்பு நிற PdI<sub>2</sub> ஆக மாற்றப்படுகிறது. இதன் செறிவு வண்ண அளவீட்டில் தீர்மானிக்கப்படுகிறது.  
: PdCl<sub>2</sub> + 2 KI → PdI<sub>2</sub> + 2 KCl  
பலேடியம்(II) குளோரைடு ஆல்க்கீன்களில் இருந்து ஆல்டிகைடுகள் மற்றும் கீட்டோன்களை உற்பத்தி செய்யப் பயன்படும் வேக்கர் செயல்முறையில் பயன்படுத்தப்படுகிறது.  
பலேடியம்(II) குளோரைடு கருவிழிப்படலத்தில் உள்ள அடர்த்தியான வெண்புரையை அழகுபடுத்தும் பச்சை குத்தலுக்கும் பயன்படுத்தப்படுகிறது.
# கபாய் ஆறு

**கபாய் ஆறு** (*Gabai River***)** லங்கட் ஆற்றுப் படுகையில் உள்ள ஒரு சிறிய ஆறு ஆகும். நெகேரி செம்பிலான் மாநிலத்தில் உள்ள 1,462 மீட்டர் உயரமுள்ள (4,797 அடி ) பெசர் ஹண்டு மலை அருகிலுள்ள மாநிலமான சிலாங்கூரில் உள்ள உலு லங்காட் மாவட்டத்தின் டிப்டெரோகார்ப் வனக்காப்பகத்திற்குள் பாய்கிறது.
# கபாய் ஆறு

## கபாய் அருவி

உலு லங்கட் மாவட்டத்திலுள்ள, **கபாய் அருவி** என்று அழைக்கப்படும் அருவிகளின் தொகுப்பில் இந்த ஆறு கீழிறங்குகிறது. இந்த ஆறு மற்றும் அருவியானது உள்ளூர் மக்களுக்கு மிகவும் ஈர்ப்புள்ள இடம் ஆகும். ஆனால், சுற்றுலாப் பயணிகளிடையே ஒப்பீட்டளவில் அறியப்படவில்லை.வாகனங்கள் நிறுத்தும் இடத்திலிருந்து கீழ் அருவிக்கு ஒரு சிமெண்ட் பாதை செல்கிறது. இந்தப் பாதையில் பல தங்குமிடங்கள் கட்டப்பட்டுள்ளன. மேலே உள்ள அருவியை வேறு பாதைகள் மூலம் அடையலாம் .
# ஸ்கொச் விளையாட்டு

**ஸ்கொச் விளையாட்டு** என்பது கீழ்வரும் நகர்வுகளுடன் ஆரம்பிக்கும் சதுரங்கத் திறப்பு ஆட்டம் ஆகும்.
:1. e4 e5
:2. Nf3 Nc6
:3. d4  
எர்கோலி டெல் றியோ என்பவர் சதுரங்க விளையாட்டில் அநாமதேய நவீன ஆசிரியர்களின் அவதானிப்பு என்ற 1750ஆம் ஆண்டு நூலில் முதன்முறையாக இத்தொடக்க ஆட்டம் பற்றிக் குறிப்பிடப்படுகின்றார். 19ஆம் இத்தொடக்க ஆட்டம் பிரபலமாக இருந்தது. மையத்தை நோக்கிய அழுத்தம் விரைவாக குறையும் என்பதாலும் கறுப்பு விரைவாக மையப் பகுதியில் நடுநிலையை உருவாக்கிவிடும் என்பதாலும் 1900 முன்னணி சதுரங்க வீரர்கள் இத் தொடக்க ஆட்டத்தைப் பாவிப்பதை விரும்பாததால் இதன் பிரபலம் குறைய ஆரம்பித்தது. எனினும் 20ஆம் நூற்றாண்டில் கிராண்ட்மாஸ்டர் காரி காஸ்பரொவ், ஜன் ரிமன் போன்றோரால் நன்கு பகுப்பாய்வு செய்யப்பட்ட உருய் உலோப்பசு இற்கு மாற்றீடாகப் பாவித்து எதிராளியை சிக்கலுக்கு உண்டாக்கலாம் என்பதால் மீண்டும் பிரபலமடையத் தொடங்கியது.
# ஸ்கொச் விளையாட்டு

## வெளியிணைப்புகள்

- ஸ்கொச் விளையாட்டு - லீசெஸ் கட்டற்ற இலவச சதுரங்கத் தளம் (ஆங்கிலத்தில்)
# கன்னியாகுமரி கண்ணாடிப் பாலம்

**கன்னியாகுமரி கண்ணாடிப் பாலம்** (*Kanyakumari Glass bridge*) என்பது இந்தியாவின் தமிழ்நாடு மாநிலத்தில் கன்னியாகுமரியில் கட்டப்பட்டுள்ள கண்ணாடி இழை நடை பாலம் ஆகும். இப்பாலம் விவேகானந்தர் நினைவு மண்டபம் கட்டப்பட்டுள்ள பாறைக்கும், திருவள்ளுவர் சிலை அமைந்துள்ள பாறைக்கும் இடையே கடலின் மேல் கட்டப்பட்டுள்ளது. தமிழ்நாடு அரசால் 37 கோடி ரூபாய் செலவில் கட்டப்பட்டுள்ள இப்பாலத்தை திருவள்ளுவர் சிலை கட்டப்பட்டதன் வெள்ளிவிழா ஆண்டு கொண்டாட்டத்தின் போது தமிழக முதலமைச்சர் மு.க. ஸ்டாலின் திறந்து வைத்தார்.
# கன்னியாகுமரி கண்ணாடிப் பாலம்

## பின்னணி

கன்னியாகுமரியில் அமைந்துள்ள விவேகானந்தர் நினைவு மண்டபத்திற்கும் அங்கிருந்து திருவள்ளுவர் சிலைக்கும் பூம்புகார் கப்பல் போக்குவரத்துக் கழகம் சார்பில் படகுகள் இயக்கப்பட்டன. கடல் நீர்மட்ட உயர்வு மற்றும் கடல் நீரோட்டங்களால் வள்ளுவர் சிலைக்கு சில காலமாக மக்கள் போக முடியாத நிலை ஏற்பட்டது. விவேகானந்தர் பாறைக்கு மட்டுமே படகு போக்குவரத்து இருந்து வந்தது. எனவே விவேகானந்தர் நினைவு மண்டபத்திலிருந்து நேரடியாக திருவள்ளுவர் சிலைக்குச் செல்ல கடலின் மேலே பாலம் கட்ட அரசால் முடிவு செய்யப்பட்டு கட்டுமானப்பணிகள் சூன் 2024-இல் தொடங்கப்பட்டது. இந்தக் கட்டுமானப்பணிகள் திசம்பர் 2024 நிறைவடைந்தது. இப்பாலம் திருவள்ளுவர் சிலை வெள்ளிவிழா கொண்டாட்டத்தின் போது திறக்க முடிவு செய்யப்பட்டது. முன்னாள் முதல்வர் மு.கருணாநிதி ஆட்சிக் காலத்தில் கன்னியாகுமரியில் வள்ளுவர் சிலை அமைக்கப்பட்டு 25 ஆண்டுகள் நிறைவடைந்துள்ள நிலையில், தமிழ்நாடு அரசு இரண்டு நாட்கள் வெள்ளிவிழாவைக் கொண்டாடியது. 30 திசம்பர் 2024 அன்று நடைபெற்ற இவ்விழாவில் தமிழ்நாடு முதலமைச்சர் மு. க. ஸ்டாலின் திறந்து வைத்தார்.
# கன்னியாகுமரி கண்ணாடிப் பாலம்

## அமைப்பு

வில்நாண் வளைவுப் பாலம் (Bowstring Arch Bridge) வகையைச் சேர்ந்த இப்பாலம் 97 மீட்டர் நீளமும் 10 மீட்டர் அகலமும் கொண்டது. பாலத்தின் நடுவில் இரண்டு அங்குல தடிமன் கொண்ட 3 அடி அகலமுடைய ஒளி ஊடுருவக்கூடிய கண்ணாடியால் ஆன தரை ஓடுகளும், அதன் இருபுறங்களிலும் ஒளி புகாத சாதாரண தரை ஒடுகளும் பதிக்கப்பட்டுள்ளன. கண்ணாடியின் வழியே கடலை கண்டு ரசிக்கும் வகையில் இப்பாலம் கட்டப்பட்டுள்ளது.
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## சனவரி 2025

- **நாள்:** 26-சனவரி-2025 (ஞாயிறு)
- **நேரம்:** இந்திய நேரம் மாலை 7 மணி முதல் இரவு 8 மணி வரை
- **சந்திப்பிற்கான இணைப்பு:** https://meet.google.com/myf-dgjv-bpt
- **உரையாட வேண்டியவை:**
1. கூகுள்25
1. தொடர்-தொகுப்பு 2025
1. தமிழ் விக்கித்திட்டம் உள்ளகப் பயிற்சித் திட்டம் 2025
- **இற்றை:**
1. தமிழ் விக்கிப் பயிலரங்கம்
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## பிப்ரவரி 2025

- **நாள்:** 02-மார்ச்-2025 (ஞாயிறு)
- **நேரம்:** காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/tsn-iyej-hyf
- **கலந்துகொண்டவர்கள்:** கி.மூர்த்தி, ஸ்ரீ. பாலசுப்ரமணியன், வெ.வசந்தலட்சுமி, நா. ரெ. மகாலிங்கம், மா. செல்வசிவகுருநாதன், ஸ்ரீதர். ஞா, சரவணன் பெரியசாமி, பத்ருநிசா, தியாகு கணேஷ், ராம்குமார் கல்யாணி
- **உரையாடியவை:**
1. தொடர்-தொகுப்பு 2025
1. கூகுள்25
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## மார்ச் 2025

- **நாள்:** 30-மார்ச்-2025 (ஞாயிறு)
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/tsn-iyej-hyf
- **கலந்து கொண்டவர்கள்:** ஸ்ரீ. பாலசுப்ரமணியன், இரவி, மா. செல்வசிவகுருநாதன், ஸ்ரீதர். ஞா, சரவணன் பெரியசாமி
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## சூலை 2025

- **நாள்:** 06-சூலை-2025 (ஞாயிறு)
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/tan-mqap-gqj
- **கலந்துகொண்டவர்கள்:** கி.மூர்த்தி, ஸ்ரீ. பாலசுப்ரமணியன், மா. செல்வசிவகுருநாதன், ஸ்ரீதர். ஞா, நீச்சல்காரன்
- **உரையாடியவை:**
1. நடந்து முடிந்த தொடர்-தொகுப்பு 2025 தொடர்பான இற்றை.  
2. செப்டம்பர் 30 அன்று தமிழ் விக்கிப்பீடியாவின் 22ஆவது பிறந்தநாள் அமைகிறது. இது தொடர்பான நிகழ்வுகளைத் திட்டமிடுதல்.
::☆ விக்கி மாரத்தான் 2025
::☆ சென்னையில் 25 பேர் கலந்துகொள்ளும் வகையில் ஒருநாள் பயிலரங்கமும், அடுத்த நாளில் தொடர்-தொகுப்பு நிகழ்வும்.
3. விக்கிப்பீடியா:அறிவியல் உள்ளடக்க மேம்பாட்டுத் திட்டம்
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## ஆகத்து 2025

- **நாள்:** 10-ஆகத்து-2025 (ஞாயிறு)
- **நேரம்:** இந்திய நேரம் காலை 11 மணி முதல் நண்பகல் 12.30 மணி வரை
- **சந்திப்பிற்கான இணைப்பு:** https://meet.google.com/jff-qjuw-kwe
- **கூட்டத்தை முன்னின்று நடத்துபவர்:** மா. செல்வசிவகுருநாதன்
- **உரையாட வேண்டியவை:**
:1. தமிழ் விக்கிப்பீடியா 22 ஆண்டுகள் நிறைவுக் கொண்டாட்டம் - *பயனர்:மா. செல்வசிவகுருநாதன்*
::☆ விக்கி மாரத்தான் 2025
::☆ தமிழ் விக்கிப்பீடியா பயிற்சிப் பட்டறை 2025
:2. 'கூகுள்25 திட்டத்தின் தலைமை ஒருங்கிணைப்பாளருக்கு மாதாந்திர மதிப்பூதியம் வழங்குதல்' எனும் முன்மொழிவு. - *பயனர்:மா. செல்வசிவகுருநாதன்*
:3. கூகுள்25 - *பயனர்:ஸ்ரீதர். ஞா*
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## செப்டம்பர் 2025

- **நாள்:** 7-செப்டம்பர்-2025 (ஞாயிறு)
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/fzb-dekh-mxg
- **கூட்டத்தில் கலந்துகொண்டவர்கள்:** ஸ்ரீ. பாலசுப்ரமணியன், சத்திரத்தான், நா. ரெ. மகாலிங்கம், மா. செல்வசிவகுருநாதன், ஜெ. பாலாஜி, ஸ்ரீதர். ஞா, சா அருணாசலம்
- **உரையாடியவை:**
1. தமிழ் விக்கிப்பீடியா பயிற்சிப் பட்டறை 2025
1. விக்கி மாரத்தான் 2025
1. கூகுள்25
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## அக்டோபர் 2025

- **நாள்:** 5-அக்டோபர்-2025 (ஞாயிறு)
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/rug-fdrh-zkc
- **உரையாட வேண்டியவை:**
1. விக்கிப்பீடியா:அறிவியல் உள்ளடக்க மேம்பாட்டுத் திட்டம்
1. கூகுள்25 - கட்டுரைத் தலைப்பு, ஏற்கனவே உருவாக்கிய கட்டுரைகளை சேர்ப்பது குறித்து கருத்து கேட்டல்.
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## நவம்பர் 2025

- **நாள்:** 2-நவம்பர்-2025 (ஞாயிறு)
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/wpb-tfhz-opc
- **கலந்துகொண்டவர்கள்:** ஸ்ரீ. பாலசுப்ரமணியன், நா. ரெ. மகாலிங்கம், மா. செல்வசிவகுருநாதன்
- **உரையாடியவை:**
1. சென்னை லயோலா கல்லூரியில் நடத்துவதற்கு திட்டமிடப்படும் அரை நாள் பரப்புரை நிகழ்வு
1. சென்னை லயோலா கல்லூரியில் நடத்துவதற்கு திட்டமிடப்படும் உள்ளகப் பயிற்சி நிகழ்வு
1. புத்தனாம்பட்டி (திருச்சி) நேரு நினைவுக் கல்லூரியில் நடத்துவதற்கு திட்டமிடப்படும் உள்ளகப் பயிற்சி நிகழ்வு
1. தானியங்கி வாயிலான மேம்பாட்டுப் பணிகள்
1. செயல்திறம் மிக்க பயனர்களின் எண்ணிக்கை (Active editors)
# விக்கிப்பீடியா:மாதாந்திர இணையவழிக் கலந்துரையாடல்கள்/2025

## டிசம்பர் 2025

- **நாள்:** 7-டிசம்பர்-2025 (ஞாயிறு)
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/dqp-ywuw-mgf
- **முன்னின்று நடத்துபவர்:**
- **உரையாட வேண்டியவை:**
:* புத்தனாம்பட்டி (திருச்சி) நேரு நினைவுக் கல்லூரியில் நடத்தவிருக்கும் உள்ளகப் பயிற்சி நிகழ்வு. (டிசம்பர் 2025)
:* விருதுநகர் வி. வி. வன்னியபெருமாள் மகளிர் கல்லூரியில் ஆசிரியர்களுக்கான ஒரு நாள் பயிலரங்கம். (சனவரி 2026)
:* சென்னையில் பொதுமக்களுக்கான இரண்டு நாள் பயிற்சிப் பட்டறை (சனவரி 2026)  
- **கலந்துகொண்டவர்கள்:**
**பயனர்கள் **:செல்வசிவகுருநாதன், சத்திரத்தான், கி. மூர்த்தி, பாலு, சிவகோசரன், தில்லி பாபு, ஞா. ஸ்ரீதர் -- <font face="Casteller" size="4">ஸ்ரீதர். ஞா</font> 💬உரையாடுக 06:38, 7 திசம்பர் 2025 (UTC)
# பம்போர் தொடருந்து நிலையம்

**பம்போர் தொடருந்து நிலையம்** (*Pampur railway station*) (நிலையக் குறியீடு:**PMPE**), இந்தியாவின் சம்மு காசுமீர் (ஒன்றியப் பகுதி)யில் அமைந்த புல்வாமா மாவட்டத்தில் பம்போரில் உள்ளது. புல்வாமா மாவட்டத்தில் உள்ள 4 நிலையங்களில் இதுவும் ஒன்றாகும். பிற மூன்று தொடருந்து நிலையங்கள் அவந்திபுரா தொடருந்து நிலையம், கக்கபோரா தொடருந்து நிலையம் மற்றும் பன்ஸ்காம் தொடருந்து நிலையங்கள் ஆகும். இந்நிலையம் ஜம்மு-பாரமுல்லா இருப்புப் பாதையில் அமைந்துள்ளது. இந்நிலையம் வடக்கு மண்டல இரயில்வேயின் ஃபிரோஸ்பூர் இரயில்வே கோட்டத்தில் உள்ளது.
இந்நிலையம் பிர் பாஞ்சல் மலைத்தொடரில், கடல் மட்டத்திலிருந்து 1592 மீட்டர் உயரத்தில் உள்ளது.  
இந்நிலையத்திலிருந்து சிறிநகர் தொடருந்து நிலையம் வழியாக தெற்கே பனிஹால் தொடருந்து நிலையம் வரையும், வடக்கில் பாரமுல்லா தொடருந்து நிலையம் வரையிலும் பயணியர் தொடருந்துகள் இயக்கப்படுகிறது.
# பம்போர் தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# இந்தோனேசிய தொலைபேசி எண்கள்

**இந்தோனேசிய தொலைபேசி எண்கள்** (ஆங்கிலம்: *Telephone numbers in Indonesia*; இந்தோனேசியம்: *Nomor Telepon di Indonesia*) என்பது இந்தோனேசியாவின் தொலைபேசி எண்களைக் குறிப்பதாகும்.  
இந்தோனேசியாவில் உள்ள தொலைபேசி எண்கள் என்பது தரைவழி எண்கள் மற்றும் கைத்தொலைபேசி எண்களுக்கு வெவ்வேறு அமைப்புகளைக் கொண்டுள்ளன. தரைவழி எண்கள் இடக் குறியீடுகளைப் (Area Codes) பயன்படுத்துகின்றன. அதே வேளையில் கைத்தொலைபேசி எண்கள் இடக் குறியீடுகளைப் பயன்படுத்துவது இல்லை.  
இந்தோனேசியாவிற்குள் இருந்து உள்நாட்டில் நீண்ட தூரத்திற்கு அழைப்பு விடுக்கும் போது "0" இலக்கம் முன்னால் சேர்க்கப்படும். ஆனால் வெளிநாட்டிலிருந்து அழைக்கும் போது "0" இலக்கம் தவிர்க்கப்படும். அதற்குப் பதிலாக, அழைப்பாளர்கள் இந்தோனேசிய நாட்டுக் குறியீடு +62-ஐப் பயன்படுத்துவார்கள். அதைத் தொடர்ந்து "0" இல்லாமல் பகுதிக் குறியீட்டைப் பயன்படுத்துவார்கள்.
# இந்தோனேசிய தொலைபேசி எண்கள்

## பொது

இந்தோனேசியாவின் பெரிய நகரங்களில் உள்ள உள்நாட்டு தரைவழி தொலைபேசி எண்களில் 8 இலக்கங்கள் உள்ளன; மற்ற பகுதிகளில் 7 இலக்கங்கள் உள்ளன. கைத்தொலைபேசி எண்களுக்கு *(Postpaid/Prepaid)* மொத்தம் 10 முதல் 13 இலக்கங்களைக் கொண்டிருக்கும்.  
எடுத்துக்காட்டாக, ஜகார்த்தாவில் உள்ள ஓர் எண் **+62 21-xxxx-xxxx** என அழைப்பு செய்யப்படும். வெளிநாட்டிலிருந்து கைத்தொலைபேசி (GSM) அழைப்புகளுக்கு, அழைப்பாளர் **+62** ஐ பயன்படுத்த வேண்டும். (**+62 8xx-xxxx-xxxx**)
# இந்தோனேசிய தொலைபேசி எண்கள்

## அவசர அழைப்பு

இந்தோனேசியாவில், அவசர அழைப்பு எண்கள்; பெரும்பாலும் **11x** வடிவமைப்பைப் பயன்படுத்துகின்றன
1. காவல்துறை: **110**
1. முதலுதவி ஊர்தி: **118** அல்லது **119**
1. தீயணைப்பு: **113**
1. தேடுதல் மற்றும் மீட்புக்குழு *(BASARNAS):* **115**
1. கைத்தொலைபேசி மற்றும் செயற்கைக்கோள் தொலைபேசி: **112**
# இந்தோனேசிய தொலைபேசி எண்கள்

## பகுதி 2

### ஜகார்த்தா

- அனைத்துப் பகுதிகளும்—021
# இந்தோனேசிய தொலைபேசி எண்கள்

## பகுதி 2

### பண்டென்

- தஙராங், தெற்கு தஙராங்—021
- லெபாக் மாநிலம்—0252
- பாண்டெக்லாங்—0253
- சிலெகோன், செராங்—0254
# இந்தோனேசிய தொலைபேசி எண்கள்

## பகுதி 2

### மேற்கு ஜாவா

- பெக்காசி, தெப்பொ, போகோர் மாநிலம்—021
- பண்டுங், சிமாகி, சுமேடாங் (ஜத்தினாங்கோர்)—022
- சிரபொன்—0231
- குனிங்கான்—0232
- மஜலெங்கா-0233
- இந்திரமாயு—0234
- போகோர், தெப்பொ (சவாங்கான்), போகோர்மாநிலம்—0251
- சுபாங்—0260
- சுமேடாங்—0261
- காருட்—0262
- சியாஞ்சூர்—0263
- பூர்வகர்த்தா-0264
- தசிக்மலாயா, சியாமிஸ், பஞ்சார், பங்கந்தாரான் மாநிலம்—0265
- சுக்காபூமி—0266
- காரவாங்—0267
# இந்தோனேசிய தொலைபேசி எண்கள்

## பகுதி 2

### மத்திய ஜாவா

- செமாராங், செமாராங் மாநிலம்—024
- சுராகார்த்தா, சிராஜென் மாநிலம், காரங்கன்யார் ரீஜென்சி, சுக்கோகர்ஜோ மாநிலம், போயாலாலி—0271
- கலேடன்-0272
- ஓனோகிரி-0273
- பூர்வொரேஜோ-0275
- போயோலாலி-0276
- சிலாகாப்—0280
- பான்யூமாஸ், பூர்பலிங்கா-0281
- சிலாகாப்-0282
- தெகால், பிரிபெஸ்-0283
- பெமாலாங்-0284
- பெக்காலோங்கான், பாத்தாங் மாநிலம்—0285
- பஞ்சார்நெகரா, ஓனோசோபோ-0286
- கெபுமென் நகரம்—0287
- பூமியாயூ-0289
- கூடுஸ் மாநிலம், ஜெப்பாரா—0291
- குரோபோகான்—0292
- மகலாங், தெமாங்குங்—0293
- கெண்டால், பாத்தாங் மாநிலம் (கிரிங்சிங்)—0294
- பாத்தி மாநிலம், ரெம்பாங்—0295
- பொளோரா—0296
- கரிமூன் ஜாவா—0297
- சலாத்திகா, செமாராங் மாநிலம், போயோலாலி—0298
# இந்தோனேசிய தொலைபேசி எண்கள்

## பகுதி 2

### யோக்யகர்த்தா

- அனைத்து பகுதிகளும்-0274
# இந்தோனேசிய தொலைபேசி எண்கள்

## பகுதி 3

### கிழக்கு ஜாவா

- சுராபாயா,கிரேசிக், சிடோர்ஜோ, பங்காலன்—031
- மொஜோகெர்த்தோ,ஜொம்பாங் மாநிலம்—0321
- லாமோங்கான்-0322
- சாம்பாங் மாநிலம்-0323
- மாமேகாசன்-0324
- பாவேன்-0325
- மாசலெம்பு தீவுகள்-0326
- காங்கியான் தீவுகள்—0327
- சுமானெப்-0328
- ஜெம்பர்-0331
- பாண்டோவோசோ-0332
- பன்யுவாங்கி-0333
- லுமாஜாங்-0334
- புரொபோலிங்கோ—0335
- ஜெம்பர்-0336
- சிதுபோண்டோ-0338
- மலாங், Batu city—0341
- பிலித்தார்—0342
- பசுருவான்—0343
- மடியுன், மாகேத்தான், நிகாவி மாநிலம்—0351
- பொனோரோகோ-0352
- போஜோனெகோரோ-0353
- கெதிரி ரீஜென்சி-0354
- துலுங்காகுங், ட்ரெங்கலேக்-0355
- துபான்-0356
- பச்சித்தான்-0357
- நிகான்சுக்-0358
# இந்தோனேசிய தொலைபேசி எண்கள்

## பகுதி 3

### பாலி

- தென்பசார், பாடுங், கியான்யார், தபனான்—0361
- புலெலெங்-0362
- கராங்கசெம்-0363
- ஜெம்பிரானா-0365
- குலுங்குங், பங்களா-0366
- தபனான் (படுரிட்டி)-0368
# இந்தோனேசிய தொலைபேசி எண்கள்

## பகுதி 3

### மேற்கு நூசா தெங்காரா

- மாதரம் நகரம், மேற்கு லம்போக், மத்திய லம்போக்—0370
- சும்பாவா-0371
- மேற்கு சும்பாவா—0372
- டோம்பு-0373
- பீமா-0374
- கிழக்கு லோம்போக்-0376
# இந்தோனேசிய தொலைபேசி எண்கள்

## பகுதி 3

### கிழக்கு நூசா தெங்காரா

- அலோர் தீவுகள்-0379
- குபாங்-0380
- எண்டே மாநிலம்—0381
- சிக்கா மாநிலம்—0382
- கிழக்கு புளோரஸ் மாநிலம்-0383
- நிங்கடா மாநிலம்-0384
- மாங்கரை மாநிலம்-0385
- மேற்கு மாங்கரை மாநிலம்-0386
- சும்பா தீவுகள்—0387
- வட மத்திய திமோர் மாநிலம், தென் மத்திய திமோர் மாநிலம்—0388
- பெலு மாநிலம்-0389
# கக்கபோரா தொடருந்து நிலையம்

**கக்கபோரா தொடருந்து நிலையம்** (*Kakapora railway station*) (நிலையக் குறியீடு:**KAPE**), இந்தியாவின் சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தில் அமைந்த 4 தொடருந்து நிலையங்களில் ஒன்றாகும். மற்றவைகள் அவந்திபுரா தொடருந்து நிலையம், பம்போர் தொடருந்து நிலையம் மற்றும் பன்ஸ்காம் தொடருந்து நிலையம் ஆகும்.  
கக்கபோரா தொடருந்து நிலையம் புல்வாமாவிலிருந்து 10 கிலோ மீட்டர் தொலைவிலும், சிறிநகருக்கு தெற்கே 12 கிலோ மீட்டர் தொலைவில் உள்ளது. இந்நிலையம் பிர் பாஞ்சல் மலைத்தொடரில் **கக்கபோரா** சிற்றூரில் அமைந்துள்ளது.
# கக்கபோரா தொடருந்து நிலையம்

## தொடருந்து சேவைகள்

கக்கபோரா தொடருந்து நிலையத்திலிருந்து அவந்திபுரா, பம்போர், சிறிநகர், பாரமுல்லா, பனிஹால் நகரங்களுக்கு பயணியர் தொடருந்துகள் இயக்கப்படுகிறது.
# கக்கபோரா தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# கொச்சி-தேனி பசுமைவழி நெடுஞ்சாலை

**கொச்சி-தேனி பசுமைவழி நெடுஞ்சாலை** (*Kochi–Theni Greenfield Highway*) என்பது இந்தியாவில் 151 கிலோமீட்டர் நீளத்திற்குத் திட்டமிடப்பட்ட ஒரு பசுமைவழி கட்டுப்படுத்தப்பட்ட நெடுஞ்சாலையாகும். இது கேரளாவின் கொச்சியைத் தமிழ்நாட்டின் தேனியுடன் இணைக்கிறது. இந்த ஆறு வழி நெடுஞ்சாலை கொச்சி-தூத்துக்குடி பொருளாதார வழித்தடத்தின் ஒரு பகுதியாகும். இது இந்த இரண்டு முக்கிய துறைமுகங்களையும் இணைப்பதை நோக்கமாகக் கொண்டுள்ளது. இதனால் இரு துறைமுகங்களுக்குமிடையே சரக்குகளை சுமுகமாகக் கொண்டு செல்ல முடியும். இடுக்கி மாவட்டத்தின் மேற்குத் தொடர்ச்சி மலை வழியாகச் செல்லும் இந்த நெடுஞ்சாலை கொச்சியில் உள்ள குந்தன்னூரில் தொடங்கி, தற்போதுள்ள தேசிய நெடுஞ்சாலை 85 சீரமைப்பை விடக் கிட்டத்தட்ட 67 கிலோமீட்டர் குறைவாக தேனியை அடையும். மேலும் 121 கி. மீ. கொச்சி-மூணாறு தேசிய நெடுஞ்சாலை 95 நீளத்தைக் குறைக்கும் என்று எதிர்பார்க்கப்படுகிறது.
# கொச்சி-தேனி பசுமைவழி நெடுஞ்சாலை

## கண்ணோட்டம்

புதிய ஆறு வழி நெடுஞ்சாலை எர்ணாகுளம் மாவட்டத்தில் குந்தன்னூரின் தெற்கிலிருந்து தொடங்கும். இங்கிருந்து, இது மூவாற்றுப்புழா, நெடும்கண்டம் பகுதிகள் வழியாக, முன்மொழியப்பட்ட அங்கமாலி-குந்தன்னூர் புறவழிச்சாலை வழியாகச் சென்று, புத்தங்குரிசு அருகே கிழக்கு நோக்கித் திரும்பும். இந்த புதிய நெடுஞ்சாலை அமைக்கப்படுவதால், மூணாறு வழியாகச் செல்லும் தேசிய நெடுஞ்சாலை 85-ல் போக்குவரத்து கணிசமாகக் குறையும் என்று எதிர்பார்க்கப்படுகிறது. கொச்சி துறைமுகத்திற்கும் தமிழ்நாட்டிற்கும் இடையிலான சரக்கு போக்குவரத்தும் மிகவும் எளிதாக இருக்கும் என்று எதிர்பார்க்கப்படுகிறது.  
குறைந்தபட்ச வளைவுகள் மற்றும் ஏறுதலுடன் முடிந்தவரை குடியிருப்புப் பகுதிகள் மற்றும் நெரிசலான நகரங்களைத் தவிர்ப்பதன் மூலம் நெடுஞ்சாலை அமைக்கத்திட்டமிடபப்ட்டுள்ளது. கொச்சிக்கும் தேனிக்கும் இடையிலான தூரம் தற்போதுள்ள தேசிய நெடுஞ்சாலை 85 வழித்தடத்தை விட 70 முதல் 90 கி. மீ வரை குறைக்கும்.
# பன்ஸ்காம்

**பன்ஸ்காம்** (*Panzgam*), இந்தியாவின் சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தின் அவந்திபோரா வருவாய் வட்டத்தில் அமைந்த சிற்றூர் ஆகும். பிர் பாஞ்சல் மலைத்தொடரில் 1598 மீட்டர் உயரத்தில் உள்ள பன்ஸ்காம் சிற்றூர், மாவட்டத் தலைமையிடமான புல்வாமாவிற்கு 19 கிலோ மீட்டர் தொலைவிலும்; ஜம்மு காஷ்மீரின் கோடைக்கால தலைநகரான சிறிநகருக்கு 45 கிலோ மீட்டர் தொலைவிலும் உள்ளது.
# பன்ஸ்காம்

## போக்குவரத்து

### தொடருந்து சேவைகள்

பன்ஸ்காம் சிற்றூரில் அமைந்த பன்ஸ்காம் தொடருந்து நிலையம் இருப்புப்பாதை மூலம் அவந்திபோரா, சிறிநகர், பாரமுல்லா, பனிஹால் நகரங்களுடன் இணைக்கப்பட்டுள்ளது.
# பன்ஸ்காம்

## போக்குவரத்து

### சாலைப் போக்குவரத்து

தேசிய நெடுஞ்சாலை 44 (இந்தியா) பன்ஸ்காம் சிற்றூர் அருகே செல்கிறது.
# பன்ஸ்காம்

## இத னையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பன்ஸ்காம் தொடருந்து நிலையம்

**பன்ஸ்காம் தொடருந்து நிலையம்**, (நிலையக் குறியீடு:**PJGM**) இந்தியாவின் சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தில் உள்ள 4 தொடருந்து நிலையங்களில் ஒன்றாகும். மற்ற மூன்று தொடருந்து நிலையங்கள் அவந்திபுரா தொடருந்து நிலையம், கக்கபோரா தொடருந்து நிலையம் மற்றும் பம்போர் தொடருந்து நிலையம் ஆகும். பன்ஸ்காம் தொடருந்து நிலையம் அவந்திபோரா வருவாய் வட்டத்தில் உள்ள தோக்கிரி போரா கிராமத்திற்கு அருகே, பிர் பாஞ்சல் மலைத்தொடரில் 1598 மீட்டர் உயரத்தில் உள்ளது. இது இரண்டு நடைமேடைகள் கொண்டது.
# பன்ஸ்காம் தொடருந்து நிலையம்

## தொடருந்து சேவைகள்

பன்ஸ்காம் தொடருந்து நிலையத்திலிருந்து அவந்திபுரா தொடருந்து நிலையம், பனிஹால் தொடருந்து நிலையம், சிறிநகர் தொடருந்து நிலையம் மற்றும் பாரமுல்லா தொடருந்து நிலையங்களுக்கு தொடருந்துகள் ஜம்மு-பாரமுல்லா இருப்புப் பாதை வழியாக இயக்கப்படுகிறது.
# பன்ஸ்காம் தொடருந்து நிலையம்

## இத னையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# மானவ்கத் அருவி

**மானவ்கத் அருவி** என்பது மானவ்கத் ஆற்றின் ஒரு பகுதியாக உள்ள அருவியாகும். இது துருக்கியில், மானவ்கத் நகரத்தின் வடக்கில் 3 கி.மீ. (2 மைல்) தொலைவில் உள்ள சைடு என்ற நகருக்கருகே அமைந்துள்ள அருவியாகும். இந்த அருவியானது குறைந்த உயரத்திலிருந்து விழுவதால் பரந்த பகுதியில் அதன் அதிக பாய்ச்சலை உயரமான இடத்திலிருந்து பார்ப்பதே சிறந்தது.  
மானவ்கத் அருவியின் வெண் நுரை நீர் பாறைகளின் மீது சக்திவாய்ந்த முறையில் பாய்கிறது. அருவி அமைந்துள்ள பகுதிக்கு அருகில் பசுமையான தேயிலைத் தோட்டங்கள் உள்ளன, அவை ஒரு இனிமையான ஓய்விடத்தை வழங்குகின்றன.  
ஒய்மபினார் அணை ஆற்றின் வடக்கே 12 கி.மீ. (7 மைல்) தொலைவில் அமைந்துள்ளது.  
வெள்ளத்தின் போது, மானவ்கத் அருவி அதிக அளவிலான நீரில் காட்சிக்குக் கிடைக்காமல் போவதும் உண்டு.  
இந்த அருவியானது 1968-1983 காலகட்டத்தில் துருக்கிய 5 லிரா பணத்தாள்களின் பின்புறத்தில் படமாகச் சித்தரிக்கப்பட்டது.
# கொழிஞ்ஞாம்பாறை

**கொழிஞ்சாம்பாறை** (*Kozhinjampara*) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு ஊராகும். இது கொழிஞ்ஞாம்பாறை ஊராட்சியால் நிர்வகிக்கப்படும் ஒரு பகுதியாகும்.
# கொழிஞ்ஞாம்பாறை

## மக்கள்வகைப்பாடு

இந்திய மக்கள் தொகை கணக்கெடுப்பின் படி, கொழிஞ்ஞாப்பாறை கிராமத்தின் மொத்த மக்கள் தொகை 12,311 ஆகும். இதில் ஆண்களின் எண்ணிக்கை 6,042 என்றும், பெண்களின் எண்ணிக்கை 6,269 என்றும் உள்ளது. கிராமத்தில் உள்ள மொத்த விடுகளின் எண்ணிக்கை 2,919 ஆகும். கொழிஞ்ஞாம்பாறையின் மொத்த எழுத்தறிவு விகிதம் 2011 ஆண்டு கணக்கெடுப்பின் படி 84.17% ஆகும். இது கேரளத்தின் சராசரி எழுத்தறிவான 94.00% ஒப்பிடும்போது குறைவாகும். கொழிஞ்ஞாம்பாறையில் ஆண்களின் எழுத்தறிவு 90.47% என்றும், பெண்களின் எழுத்தறிவு 78.12% என்றும் உள்ளது.  
ரோத்தர் பிரியாணி என்பது கொழிஞ்ஞாம்பாறையில் கிடைக்கும் ஒரு பாரம்பரிய உணவாகும்
# கொழிஞ்ஞாம்பாறை

## கல்வி

- அரசு கலை மற்றும் அறிவியல் கல்லூரி, கொழிஞ்ஞாம்பாறை
- பாரதமாதா கலை மற்றும் அறிவியல் கல்லூரி கொழிஞ்ஞாம்பாறை
- விஎச்எஸ்சி சத்திரம்
- செயின்ட் பால்ஸ் மேல்நிலைப் பள்ளி, கோழிஞ்ஞாம்பாறை
- பகவதி மேல்நிலைப் பள்ளி, வானமடை
- செயின்ட் பால்ஸ் உயர்நிலைப் பள்ளி
- செயின்ட் மார்ட்டின் உயர்நிலைப் பள்ளி
- வானமடை உயர்நிலைப் பள்ளி
- செயின்ட் சேவியர் சிபிஎஸ்இ பள்ளி
- சரஸ்வதி சிபிஎஸ்இ பள்ளி
- அரசு மேல்நிலைப் பள்ளி கொழிஞ்ஞாம்பாறை, அத்திக்கோடு, நாட்டுக்கல், புதூர்
# அபாகா அருவி

**அபாகா அருவி** (*Abaga Falls*) என்பது பிலிப்பைன்ஸின் மிண்டனாவோ தீவில் உள்ள இலிகன் நகரத்திற்கு தென்மேற்கே சுமார் 15 கி. மீ தொலைவில் குறிப்பாக பரங்கே அபாகா, பலோய் நகராட்சி, லனாவோ டெல் நோர்டே அருகே அமைந்துள்ள ஒரு அருவியும் சூழலியல் அமைப்புமாகும். அபாகா அருவியின் உயரமானது மிகவும் பிரபலமான மரியா கிறிஸ்டினா அருவியின் உயரத்தை விட இரு மடங்கு அதிகமாகும், இது இலிகன் நகரத்தின் அருகாமையில் அமைந்துள்ளது (பரங்கே மரியா கிறிஸ்ட்னா, பலோய் நகராட்சி). ஆகஸ் ஆற்றினால் பாயும் மரியா கிறிஸ்டினா அருவியைப் போலல்லாமல், அபாகா அருவியானது பல நிலத்தடி நீரூற்றுகளை நீர் ஆதாரங்களாகக் கொண்டதாகும். இந்த நீரூற்றுகள் பல துணை ஆறுகள் வழியாக அபாகா நீர்வரத்திற்கான உச்சிமுகட்டில் பாய்கின்றன.  
மேலும் மிகவும் பிரபலமான மரியா கிறிஸ்டினா அருவியைப் போலல்லாமல், தற்போதைய நிலையில் வழக்கமாகப் பராமரிக்கப்படும் சாலைகள் இல்லாததாலும், அருவியின் அடிப்பகுதியை அடைய மிதமான அளவு நடை தேவைப்படுவதாலும்அபாகா அருவிக்கு மனிதர்கள் செல்வதற்கான அணுகல் மிகக் குறைவாகவே உள்ளது. இந்த அளவிலான மனித அணுகலுக்கான வாய்ப்பு குறைவாக இருப்பினும் காடழிப்பினையும் அதிக வேட்டை காரணமாக ஏற்படும் சேதத்தையும் இச்சூழலியல் அமைப்பால் பாதுகாக்க இயலவில்லை.  
இந்தப் பெயர் செபுவானோ மொழி வார்த்தையான "அபாகா" என்பதிலிருந்து பெறப்பட்டிருக்கலாம், இந்தச் சொல்லிற்கு "தோள்பட்டை" என்று பொருள்படும், இது குன்றின் வடிவம் மற்றும் உயரத்துடன் தொடர்புடையதாக இருக்கலாம்.
# அபாகா அருவி

## தாவரங்கள் மற்றும் விலங்கினங்கள்

அபாகா அருவியிலும் அதைச் சுற்றியுள்ள பகுதிகளிலும் பல ஆச்சரியப்படத்தக்க விலங்குகள் வாழ்கின்றன. மிகவும் குறிப்பிடத்தக்கவற்றில், அழிந்து வரும் பிலிப்பைன் கழுகு ("குரங்கு உண்ணும் கழுகு" என்றும் பொதுவாக அழைக்கப்படும் பிடெகோபாகா ஜெஃபெரி), செம்பழுப்பு இருவாச்சி (*புசெரோஸ் ஹைட்ரோகோராக்ஸ்*) , பிலிப்பைன்ஸில் மட்டுமே காணப்பட்டு அழிந்து கொண்டிருக்கும் மாபெரும் தங்க-முடிசூட்டப்பட்ட பறக்கும் நரி (ஆசெரோடான் ஜுபடுஸ்), பிலிப்பைன் பறக்கும் லெமூர் (சைனோசெபாலஸ் வோலன்ஸ்) ஆகியவை அடங்கும். இவற்றில் பல விலங்குகள் மனித நடவடிக்கைகளால் அழிந்து போகும் நிலையில் உள்ளன அல்லது அவற்றின் வாழ்விடங்களை இழக்கும் அபாயத்தில் உள்ளன.
# அபாகா அருவி

## பாதுகாப்பு முயற்சிகள்

அபாகா அருவிப் பகுதியை மனிதனால் உருவாக்கப்படுகின்ற மற்றும் இயற்கை இடர்களிலிருந்து பாதுகாப்பதற்கான முயற்சிகள் தற்போது மிகக் குறைவாகவே செய்யப்பட்டுள்ளது.  
அபாகா அருவியைக் காப்பாற்றுவோம் என்ற குழு என்பது ஒரு கீழ்நிலை வரைக்கும் செல்லக்கூடிய ஒரு விழிப்புணர்வுப் பிரச்சாரமாகும், இது முன்னர் அபாகா அருவிப் பகுதியில் வாழ்ந்து தற்போது அமெரிக்காவில் வசிக்கும் முன்னாள் குடியிருப்பாளரால் நிறுவப்பட்டது. இந்தக் குழு தற்போது அபாகா அருவியின் சூழலியல் அமைப்பின் தற்போதைய சுற்றுச்சூழல் நிலை குறித்து முடிந்தவரை தகவல்களைப் பெறும் பணியில் ஈடுபட்டுள்ளது.
# பத்னாபூர் சட்டமன்றத் தொகுதி

**பத்னாபூர் சட்டமன்றத் தொகுதி** (Badnapur Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜால்னா மாவட்டத்தில் அமைந்துள்ளது. இது ஜால்னா மக்களவைத் தொகுதிக்கு உட்பட்டதாகும்.
# பத்னாபூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1978 | சங்கர்ராவ் லிம்பாஜிராவ் கோல்கர் | இந்திய தேசிய காங்கிரசு |
| 1980 | சகுந்தலா நந்த்கிசோர் சர்மா |  |
| 1985 | அப்பாசாகேப் ஷேஷ்ராவ் சவான் | இந்திய காங்கிரசு (சோசலிஸ்ட்) |
| 1990 | நாராயணராவ் சதவ்ஜி சவான் | சிவ சேனா |
| 1995 |  |  |
| 1999 |  |  |
| 2004 | அரவிந்த் பாஜிராவ் சவான் | தேசியவாத காங்கிரசு கட்சி |
| 2009 | சந்தோசு புண்டலிக் சாம்ப்ரே | சிவ சேனா |
| 2014 | நாராயண் திலக்சந்த் குச்சே | பாரதிய ஜனதா கட்சி |
| 2019 |  |  |
| 2024 | } |  |
# விஜயநகர ஸ்ரீ கிருஷ்ணதேவராயப் பல்கலைக்கழகம்

**விஜயநகர ஸ்ரீ கிருஷ்ணதேவராயப் பல்கலைக்கழகம்** (*Vijayanagara Sri Krishnadevaraya University, Ballari*), (சுருக்கமாக:**VSKU**), இந்தியாவின் கர்நாடகா மாநிலத்தில் உள்ள பெல்லாரியில் 2010ஆம் ஆண்டில் நிறுவப்பட்ட ஒரு பொதுத்துறை பல்கலைக்கழகம் ஆகும்.  
இப்பல்கலைக்கழகம் பெல்லாரி மாவட்டம், கொப்பல் மாவட்டம் மற்றும் |விஜயநகர மாவட்டங்களில் தனது அதிகார வரம்பு கொண்டுள்ளது. இப்பல்கலைக்கழகத்தின் மூன்று வளாகங்களிலும் முதுநிலைப் படிப்புகள் கொண்டுள்ளது. இதன் முதன்மை வளாகம் பெல்லாரி ஊரகத்தில் உள்ள விநாயகா நகரில் 95.37 ஏக்கரில் அமைந்துள்ளது.  
இதன் முதன்மை வளாகத்தில் 19 துறைகளில், 21 முதுநிலைப் பட்டப் படிப்புகள் கொண்டுள்ளது. இப்பல்கலைக்கழகத்தின் 3 ஊரக வளாகங்கள் முறையே பெல்லாரி வருவாய் வட்டத்தின் *சந்தூரு* , கொப்பள் மற்றும் எலபர்காவில் செயல்படுகிறது.
# விஜயநகர ஸ்ரீ கிருஷ்ணதேவராயப் பல்கலைக்கழகம்

## அறிவியியல் & தொழில்நுட்பத் துறைகள்

- உயிர்வேதியியல்
- உயிரித் தொழில்நுட்பம்
- தாவரவியல்
- வேதியல்
- தொழிலக வேதியியல்
- கணினி அறிவியல்
- கணிதவியல்
- இயற்பியல்
- விலங்கியல்
# விஜயநகர ஸ்ரீ கிருஷ்ணதேவராயப் பல்கலைக்கழகம்

## சமூக அறிவியல் & கலைத் துறைகள்

- வரலாறு மற்றும் தொல்லியல்
- அரசியல் அறிவியல்
- சமூகவியல்
- பத்திரிகை மற்றும் மக்கள் தொடர்பு
- சமூகப் பணி
# விஜயநகர ஸ்ரீ கிருஷ்ணதேவராயப் பல்கலைக்கழகம்

## மொழியியல் துறைகள்

- கன்னட மொழி
- ஆங்கில மொழி
# விஜயநகர ஸ்ரீ கிருஷ்ணதேவராயப் பல்கலைக்கழகம்

## முதுநிலைப் படிப்பு மையங்கள்

- கொப்பள் (கொப்பள் மாவட்டம்)
- நந்திகள்ளி (பெல்காம் மாவட்டம்)
- எலபர்கா (கொப்பள் மாவட்டம்)
# விஜயநகர ஸ்ரீ கிருஷ்ணதேவராயப் பல்கலைக்கழகம்

## நூலகம்

2010ஆம் ஆண்டில் இப்பலைகழகத்தின் நூலகம் நிறுவப்பட்டது..
# விஜயநகர ஸ்ரீ கிருஷ்ணதேவராயப் பல்கலைக்கழகம்

## இதனையும் காண்க

- கே என் ரேணுகா பூஜார்
# இந்தோனேசிய போக்குவரத்துப் பதிவெண்கள்

**இந்தோனேசிய போக்குவரத்துப் பதிவெண்கள்** (ஆங்கிலம்: *Vehicle registration plates of Indonesia*; இந்தோனேசியம்: *Tanda Nomor Kendaraan Bermotor Indonesia*) என்பது இந்தோனேசியாவின் போக்குவரத்து வாகன பதிவெண்களைக் குறிப்பதாகும்.  
இந்தோனேசியாவில் விசை இயக்கி (Motorized vehicles) பொருத்தப்பட்ட வாகனங்கள், பதிவுத் தகடுகளைக் கொண்டிருக்க வேண்டும், அவை வாகனங்களின் முன் மற்றும் பின்புறம் காட்டப்பட வேண்டும்.  
**சாம்சாட்** (*SAMSAT*) (இந்தோனேசியம்: *Sistem Administrasi Manunggal Satu Atap*) (ஆங்கிலம்: *One-stop Administration Services Office*) எனும் நிறுவனத்தின் மூலம் போக்குவரத்து வாகனப் பதிவெண்கள் முறைமை, ஒழுங்குபடுத்தப்பட்டு நிர்வகிக்கப்படுகிறது.  
இந்த நிறுவனத்தின் அலுவலகம், இந்தோனேசிய தேசிய காவல்துறை; பிராந்திய வருவாய்க்கான மாநில அலுவலகங்கள்; மற்றும் தேசிய கட்டாய வாகன காப்பீட்டு நிறுவனம் ஜசா ரகார்ஜா (Jasa Raharja); ஆகியவற்றின் ஒத்துழைப்புடன் நிர்வகிக்கிறது
# இந்தோனேசிய போக்குவரத்துப் பதிவெண்கள்

## குறியீடுகள் பதிவு

போக்குவரத்து வாகனப் பதிவெண்கள் முறைமை டச்சு காலனித்துவ காலத்தில் இருந்து வந்தது. இந்த முறைமை 1920-களில் ஏற்றுக்கொள்ளப்பட்ட டச்சு கரேசிடான் எழுத்து முறையின் *(Dutch Karesidenan lettering system)* பழைய முறையாகும்.
# இந்தோனேசிய போக்குவரத்துப் பதிவெண்கள்

## குறியீடுகள் பதிவு

### இடங்களும் வாகனப் பதிவெண்களும்

**இடங்களின் விவரங்கள்:**  
இந்தோனேசியாவில் எந்த இடத்தில் எந்த மாதிரியான வாகன எண்கள் பயன்படுத்தப்படுகின்றன எனும் விவரங்கள் மேலே உள்ள படத்தில் வழங்கப்பட்டு உள்ளன.
# தேசிய நெடுஞ்சாலை 183அ (இந்தியா)

**தேசிய நெடுஞ்சாலை 183அ** (*National Highway 183A (India)*) என்பது தே. நெ. 183அ என்றும் அழைக்கப்படுகிறது. இது இந்திய மாநிலமான கேரளாவில் உள்ள ஒரு தேசிய நெடுஞ்சாலையாகும். இது கொல்லத்தில் உள்ள சவரா டைட்டானியம் சந்திப்பிலிருந்து அடூர், பத்தனம்திட்டா நகரங்கள் வழியாக வண்டிபெரியாறு வரை செல்கிறது. இது கொல்லம் மாவட்டம் வழியாகச் செல்லும் 4வது தேசிய நெடுஞ்சாலையாகும்.
# தேசிய நெடுஞ்சாலை 183அ (இந்தியா)

## தேசிய நெடுஞ்சாலை

தேசிய நெடுஞ்சாலை 183அ, 2014 மார்ச் 4 அன்று தேசிய நெடுஞ்சாலையாக அறிவிக்கப்பட்டது. இது அடூரிலிருந்து பிளப்பள்ளி வரை இரண்டு வழி போக்குவரத்து நெடுஞ்சாலையாகத் தேசிய நெடுஞ்சாலை தரத்துடன் உள்ளது. பிளப்பள்ளிக்கு முந்தைய பகுதி 4 மீட்டர் அகலம் மட்டுமே கொண்டது. இப்பகுதி காடுகள், வனவிலங்குகள் வாழும் பகுதிகள் வழியாகச் செல்கிறது. சாலையின் சீரமைப்பு குறித்து வனத்துறை கவலை எழுப்பியது. சாலை மேம்படுத்தப்பட்டவுடன், வண்டிப்பெரியாறிலிருந்து சபரிமலைக்கு ஒரு புதிய இணைப்பு திட்டமிடப்பட்டுள்ளது.தற்போது அங்கமூழி வன சோதனைச் சாவடிக்கும் வள்ளக்கடவு வன சோதனைச் சாவடிக்கும் இடையிலான பாதையில் நுழைவு தடைசெய்யப்பட்டுள்ளது. மேலும் வனத்துறை ஒரு நாளைக்கு 30 தனியார் வாகனங்களை மட்டுமே அனுமதிக்கிறது. கொச்சண்டி சோதனைச் சாவடியில் நுழையும் வாகனங்கள் மாலை 6 மணிக்கு முன் வள்ளக்கடவு சோதனைச் சாவடி வழியாக மட்டுமே வெளியேற வேண்டும்.
# தேசிய நெடுஞ்சாலை 183அ (இந்தியா)

## முக்கிய நகரங்கள்

- **டைட்டானியம் சந்திப்பு**
- **சாஸ்தாங்கோட்டை**
- சாஸ்தாங்கோட்டை (மத்தியச் சந்திப்பு)
- பரணிக்காவு
- **கடம்பநாடு**
- **அடூர்**
- நெல்லிமூட்டில் பாடி பாலம் சந்திப்பு (தே. நெ. 183அ) எம். சி. சாலையில் தொடங்குகிறது. அடூர் புறவழிச்சாலையும் இங்குத் தொடங்குகிறது.
- அடூர் சென்ட்ரல் (கே. பி. சாலையுடன் இணைக்கும் இடம்)
- ஆனந்தப்பள்ளி (தும்பமன் சாலை தொடங்குகிறது, ஒரு தேவாலயம் இங்கு அமைந்துள்ளது)
- **தத்தெயில்**
- மாங்குழி கீருகுழி-பகவதிக்கும் படிஞ்சாரும்-தும்பமன் சாலை இங்கு தொடங்குகிறது&nbsp;
- தொளுளம், தட்டையில் சந்திப்பு, புகழ்பெற்ற ஒரிப்புரத்து பகவதி கோயில் இந்த சந்திப்புக்கு அருகில் அமைந்துள்ளது.
- **கைபட்டூர்**
- கைப்பட்டூர் தேக்கே குரிசு: எழம்குளம் சாலை சந்தனப்பள்ளி, கொடுமோனில் தொடங்குகிறது
- கைப்பட்டூர் கடவ் சந்திப்பு (கோன்னி சாலை வள்ளிக்கோட்டில் தொடங்குகிறது)
- கைபட்டூர் மத்திய ஜங். (பந்தளம் சாலை தும்பமணில் தொடங்குகிறது.
- **ஓமல்லூர்**
- ஓமல்லூர் புறவழிச்சாலை
- **பத்தனம்திட்டா**
- பி. டி. ஏ. மைதா சந்திப்பு: வட்டச்சாலை குறுக்கீடு
- பத்தனம்திட்டா-வட்டச்சாலை, டி. கே. சாலையுடன் இணைகிறது.
- மைலாப்ரா-குறுக்கு புனலூர் மூவாட்டுப்புழா பிரதானக் கிழக்கு நெடுஞ்சாலை
- மன்னாரக்குளஞ்சி-ரன்னி சாலை புனலூர் மூவாற்றுபுழா பிரதானக் கிழக்கு நெடுஞ்சாலையில் மாறுகிறது&nbsp;
- **வடசேரிக்கேரா**
- **பெருநாடு**
- **லகாய்**
- **பிளப்பள்ளி**
- பிளப்பள்ளி-பம்பா (சபரிமலைச் சாலை) அங்கமூழிக்கு மாறுகிறது
- **வண்டிப்பெரியாறு**
- காக்கி கவாலா-வண்டிப்பெரியாறு அருகே தேசிய நெடுஞ்சாலை 183 உடன் இணைகிறது
# கமாயா அருவி

<templatestyles src="Module:Coordinates/styles.css"></templatestyles>**கமாயா அருவி** (*Camaya Falls*) என்பது பிலிப்பைன்சின் பதான் தீபகற்ப மாகாணத்தின் தென்மேற்குப் பகுதியில் உள்ள மாரிவெல்ஸ் நகரில் கமாயா கடற்கரையில் அமைந்துள்ள மூன்று அருவிகளின் தொகுப்பாகும். இவற்றில் மிகச் சிறிய அருவியானது 10.3 அடி (3.1 மீ) உயரம் உடையதாகும். இந்த அருவி கமாயா கடற்கரையில் காணப்படுகின்ற, இயற்கையான ஈர்ப்பினைக் கொண்ட, எளிதில் அணுகக்கூடிய இடமாகவும் அமைந்துள்ளது. இந்த இடம் தற்போது கடற்கரையோர மகிழ் ஓய்விடமாக ஒரு தனியார் குடியிருப்புச் சமூகத்தால் வளர்ந்து வரக்கூடிய அமைவிடமாகத் திகழ்கிறது.
# கமாயா அருவி

## தாவரங்கள் மற்றும் விலங்கினங்கள்

அருவிகள் அமைந்துள்ள மவுண்ட் மாரிவெலஸ் காட்டில் பல நெடுவாற்கோங்கு மர வகைகள், ஆர்க்கிடுகள்-கொடிகள் மற்றும் சாங் குபாட் உள்ளிட்ட பிற தாவர இனங்கள் உள்ளன. மரத்தின் தண்டுகளில் வளரும் பல்வேறு வகையான பூஞ்சைகள் ஆவணப்படுத்தப்பட்டுள்ளன.  
மூன்று அருவிகள் அமைந்துள்ள மவுண்ட் மாரிவெலஸின் சரிவுகளில் பல ஆச்சரியப்படத்தக்க விலங்குகள் வசிக்கின்றன. மிகவும் குறிப்பிடத்தக்கவை பின்வருமாறு ஜப்பானிய சிட்டுக்குருவி, ஆபத்தான பிலிப்பைன் கழுகு (பொதுவாக "குரங்கு உண்ணும் கழுகு" என்று அழைக்கப்படும் பிடெகோபாகா ஜெஃபெரி, பிலிப்பைன் கழுகு ஆந்தை, செம்பழுப்பு இருவாச்சி (*புசெரோஸ் ஹைட்ரோகோராக்ஸ்*), ஆபத்தான மாபெரும் தங்க-முடிசூட்டப்பட்ட பறக்கும் நரி (ஆசெரோடான் ஜுபடுஸ்) இது பிலிப்பைன்ஸில் மட்டுமே காணப்படுகிறது. பிலிப்பைன்ஸ் மான் (காட்டு ஆடுகள் மற்றும் நண்டு உண்ணும் குரங்குகள் என்று சிலரால் தவறாக அறிவிக்கப்பட்டது) சமீபத்தில் இப்பகுதியில் காணப்பட்டன.
# போகர்தன் சட்டமன்றத் தொகுதி

**போகர்தான் சட்டமன்றத் தொகுதி** (Bhokardan Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜால்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ஜால்னா மாவட்டத்தில் உள்ளது.
# போகர்தன் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1972 | பி ராவ் நரசிங்கராவ் கவண்டே | இந்திய தேசிய காங்கிரசு |
| 1978 | விதல்ராவ் ராம்சிங் பாட்டீல் | ஜனதா கட்சி |
| 1980 | ரக்நாத் சிவராம் பாட்டீல் | இந்தியத் தேசிய காங்கிரசு (அ) |
| 1985 | சந்தோசுராவ் வாலுபா தசுபுதே | இந்திய தேசிய காங்கிரசு |
| 1990 | ராய்சாகேப் தாதாராவ் தன்வே | பாரதிய ஜனதா கட்சி |
| 1995 |  |  |
| 1999 | விதல்ராவ் அனா சப்கல் |  |
| 2003 | சந்திரகாந்த் தன்வே | தேசியவாத காங்கிரசு கட்சி |
| 2004 |  |  |
| 2009 |  |  |
| 2014 | சந்தோசு தன்வே | பாரதிய ஜனதா கட்சி |
| 2019 |  |  |
| 2024 | } |  |
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

**டாக்டர். ஆ. ப. ஜெ. அப்துல் கலாம் தொழில்நுட்ப பல்கலைக்கழகம்** (ஆங்கிலம் :Dr. APJ Abdul Kalam Technological University) என்பது இந்தியா மாநிலமான உத்தரப் பிரதேசத்தின் தலைநகரான இலக்னோவைத் தலைமையிடமாகக் கொண்டு செயல்படும் ஒரு மாநில பொதுத்துறைத் தொழில்நுட்ப பல்கலைக்கழகமாகும். இது ஆசியாவின் மிகப்பெரிய தொழில்நுட்ப பல்கலைக்கழகங்களில் ஒன்றாகத் திகழ்கின்றது. இப்பல்கலைக்கழகத்துடன் 800 க்கும் மேற்பட்ட கல்லூரிகள் இணைவுப் பெற்றுள்ளன. இப் பல்கலைக்கழகம் மே 8 2000 ஆம் ஆண்டு நிறுவப்பட்ட நேரத்தில் இதன் பெயர் **உத்தரபிரதேச தொழில்நுட்ப பல்கலைக்கழகம்** என்று அழைக்கப்பட்டது. பின்னர் இந்தப் பல்கலைக்கழகம் இந்திய விண்வெளி விஞ்ஞானியான ஆ. ப. ஜெ. அப்துல் கலாம் நினைவாக செப்டம்பர் 18 2015 ஆம் ஆண்டு அன்று இப்பெயர் சூட்டப்பட்டுள்ளது.
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## கல்லூரிகள்

### உறுப்புக் கல்லூரிகள்

ஆதாரம்:  
- பொறியியல் மற்றும் தொழில்நுட்ப நிறுவனம்
- கட்டிடக்கலை மற்றும் திட்டமிடல் கல்விச்சாலை, டாக்டர். ஆ. ப. ஜெ. அப்துல் கலாம் தொழில்நுட்ப பல்கலைக்கழகம்
- மேம்பட்ட ஆய்வுகளுக்கான மையம், இலக்னோ
- உத்தரப் பிரதேச வடிவமைப்பு நிறுவனம், நொய்டா
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## கல்லூரிகள்

### முன்னர் சேர்க்கப்பெற்ற நிறுவனங்கள்

- மோதிலால் நேரு தேசிய தொழில்நுட்ப நிறுவனம், பிரயாக்ராஜ் (2000 - 2002)
- மதன் மோகன் மாளவியா தொழில்நுட்ப பல்கலைக்கழகம் (2000 - 2013)
- கார்கோர்ட் பட்லர் தொழில்நுட்ப பல்கலைக்கழகம் (2000 - 2016)
- சௌகர் பொறியியல் மற்றும் தொழில்நுட்பக் கல்லூரி(2010 - 2014)
- மருந்தியல் கல்லூரி சைபை (2015 - 2016)
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## வழங்கப்படும் படிப்புப் பிரிவுகள்

இந்த பல்கலைக்கழகத்தில் பொறியியல், கட்டடக்கலை, உணவக மேலாண்மை மற்றும் உணவாக்கத் தொழில் நுட்பம், ஒய்யாரம் மற்றும் உடை வடிவமைப்பு, மருந்தியல் ஆகியவற்றில் இளநிலைப் படிப்புகளை வழங்குகிறது. இவை முறையே பி. டெக், இளநிலை கட்டிடக்கலை, விடுதி மேலாண்மை மற்றும் உணவாக்கத் தொழில்நுட்பம், இளங்கலை புதுப்பாணி மற்றும் ஆடை வடிவமைப்பு மற்றும் இளநிலை மருந்தகம் ஆகிய பட்டங்களுக்கு வழிவகைச்செய்கின்றது.மேலும் தகவல் தொழில்நுட்பத்தில் முதுகலை அறிவியல், முதுகலை வணிக மேலாண்மை மற்றும் மு.வ.மே (ஊரக வளர்ச்சி) பட்டங்களுக்கு வழிவகுக்கும் கணினி பயன்பாடுகள் மற்றும் வணிக நிர்வாகத்தில் முதுகலை படிப்புகளை இந்தப் பல்கலைக்கழகம் வழங்குகின்றது.
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## குறிப்பிடத்தக்க மாணவர்கள்

*டாக்டர் ஆ. ப. ஜெ. அப்துல் கலாம் தொழில்நுட்பப் பல்கலைக்கழகத்தில் படித்த குறிப்பிடத்தக்க நபர்களின் பட்டியல்*.  
- சுதன்சு திரிவேதி, நா.ம.உ
- பிரவீன் குமார் நிசாத், முன்னவர் நா.ம.உ
- யாசர் சா, முன்னவர் ச.ம.உ
- அப்துல்லா ஆசம் கான், முன்னவர் ச.ம.உ
- சுவாதி மாலீவால், நா.ம.உ
- அருண் வர்மா, முன்னவர் ச.ம.உ
- உத்கர்சு வர்மா, நா.ம.உ
- குமுதினி தியாகி, இந்திய வானூர்தியாளர்
- வினய் குமார் பதக், உபவேந்தர்
சத்ரபதி ஷாகுஜி மகராஜ் பல்கலைக்கழகம், உத்தராகண்ட் திறந்தநிலைப் பல்கலைக்கழகம், வர்தமான் மகாவீர் திறந்தநிலைப் பல்கலைக்கழகம் மற்றும் டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம். ஆகிய பல்கலைக்கழகங்களில் உபவேந்தராக பணியாற்றியுள்ளார்.
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## குறிப்பிடத்தக்க மாணவர்கள்

### திரைப்படம் மற்றும் தொலைக்காட்சி

- ரீச்சா சின்கா, நடிகை
- பிராச்சி மிசுரா, நடிகை
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## குறிப்பிடத்தக்க மாணவர்கள்

### தொழில்முனைவோர் மற்றும் இதரவை

- சிறீசான் பால் சிங், படைப்பாளர்
- ருசிதா மிசுரா, படைப்பாளர்
# டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## உபவேந்தர்கள்

- துர்க் சிங் சவுகான் (சூலை 2000 - சூலை 2006)
- ஆர். கே. மிட்டல் (சூலை 2006 - சூலை 2006)
- பிரேம் விராத் (சூலை 2006 - சூலை 2009)
- கிருபா சங்கர் (சூலை 2009 - செப்டம்பர் 2012)
- ஆர். கே. கண்டல் (செப்டம்பர் 2012 - ஏப்ரல் 2015)
- ஓன்கார் சிங் (ஏப்ரல் 2015 - ஆகஸ்ட் 2015)
- வினாய் குமார் பதக் (ஆகஸ்ட் 2015 - ஆகஸ்ட் 2021)
- வினீத் கன்சல் (ஆகஸ்ட் 2021 - சனவரி 2022)
- பிரதீப் குமார் மிசுரா (சனவரி 2022 - பிப்ரவரி 2023)
- அலோக் குமார் ராய் (பிப்ரவரி 2023 - மே 2023)
- சே. பி. பாண்டே (மே 2023 - தற்போது வரை)
# தேசிய நெடுஞ்சாலை 310அ (இந்தியா)

**தேசிய நெடுஞ்சாலை 310அ** (*National Highway 310A (India)*) பொதுவாக தே. நெ. 310அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 310அ இந்தியாவின் சிக்கிம் மாநிலத்தில் கிழக்கு மாவட்டம், வடக்கு மாவட்டங்களைக் கடந்துச் செல்கிறது.
# தேசிய நெடுஞ்சாலை 310அ (இந்தியா)

## வழித்தடம்

தசி காட்சிமுனை-போடோங்-மங்கன்
# தேசிய நெடுஞ்சாலை 310அ (இந்தியா)

## சந்திப்பு

: தசி காட்சி முனையத்திற்கு அருகில் உள்ள முனையம்
# அசோக குணசேன

**அசோக குணசேன** ஓர் இலங்கை அரசியல்வாதி ஆவார். தேசிய மக்கள் சக்தி உறுப்பினரான இவர் 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் குருணாகல் மாவட்டத்தின் முன்னாள் உள்ளூராட்சி உறுப்பினர் ஆவார்.
# அசோக குணசேன

## தேர்தல் வரலாறு

**அசோக குணசேன தேர்தல் வரலாறு**  
| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# இலிசோலெபிசு

**இலிசோலெபிசு** (*Lissolepis*) என்பது நடுத்தர அளவிலான அரணை ஆகும். முதிர்ச்சியடைந்த அரணையின் உடல் நீளம் 100 முதல் 130 வரை இருக்கும். பருமனான கோண உடலில் சிறிய கண்களைக் கொண்ட ஒரு பேரினமாகும் இது. இச்சிற்றினங்கள் 20-28 நடுப்பகுதி செதில் வரிசைகளைக் கொண்டவை. முதுகுபுறச் செதில்கள் மென்மையானவை. நாசிச் செதிலில் மூக்குப் பின்புறப் பள்ளம் உள்ளது. கண் கீழ்ப்பகுதி செதில் வரிசை முழுமையாக உள்ளது. கண் இமைகள் அருகிலுள்ள செதில்களுக்கு ஒத்த நிறத்தில் உள்ளன. இவை முன்பு *எஜெர்னியா* பேரினத்தில் வைக்கப்பட்டன.
# இலிசோலெபிசு

## சிற்றினங்கள்

| *இலிசோலெபிசு கோவெண்ட்ரில்* (இசுடார், 1978) -கிழக்கு அரணை | தெற்கு ஆத்திரேலியா, விக்டோரியா, நியூ சவுத் வேல்சு. |
| --- | --- |
| *இலிசோலெபிசு லுக்டுசா* (பீட்டர்சு, 1866) -மேற்கத்திய பளபளப்பான சதுப்பு அரணை | மேற்கு ஆத்திரேலியா |
குறிப்பு: அடைப்புக்குறிக்குள் உள்ள இருசொற் பெயர், இந்த சிற்றினங்கள் முதலில் *இலிசோலெபிசு* தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.
# எம்பேசு

**எம்பேசு** (*EMBASE for Excerpta Medica data*) என்பது ஆய்விதழ்களின் உயிரியல் மருத்துவ, மருந்தியல் நூலியல் தரவுத்தளமாகும். இது உரிமம் பெற்ற மருந்து ஒழுங்குமுறைத் தேவைகளுக்கு இணங்க தகவல் மேலாளர்களுக்கும் மற்றும் மருந்தியல் கண்காணிப்பாளர்களுக்கும் உதவும் வகையில் வடிவமைக்கப்பட்டுள்ளது. எல்செவியரால் தயாரிக்கப்பட்ட எம்பேசு, 1947 முதல் அண்மையில் வெளியிடப்பட்ட 8,500க்கும் மேற்பட்ட ஆய்விதழ்களிலிருந்து 32 மில்லியனுக்கும் அதிகமான பதிவுகளைக் கொண்டுள்ளது. இதன் பன்னாட்டு அணுகல் தினசரி புதுப்பிப்புகள், *எம்ட்ரீயில்* மருந்து குறியீட்டு மூலம், வெளியிடப்பட்ட மருந்து குறித்த ஆய்வுத் தகவல்களைக் கண்காணிக்கவும் மீட்டெடுக்கவும் *எம்பேசு* உதவுகிறது. ஒவ்வொரு பதிவும் முழுமையாகக் குறியிடப்பட்டுள்ளன. ஆய்வுப்பத்திரிகைகளில் உள்ள கட்டுரைகள் சில பதிவுகளுக்கு முழுமையாகக் கிடைக்கின்றன. முழுக் குறியீட்டிற்கு முன்னதாக அனைத்துப் பதிவுகளுக்கும் செயல்முறை கிடைக்கிறது. எம்பேசின் பன்னாட்டு உள்ளடக்கம் 95 நாடுகளிலிருந்து உயிர்மருத்துவ ஆய்வுப் பத்திரிகைகளில் விரிவடைகிறது. பல தரவுத்தள விற்பனையாளர்கள் மூலமும் கிடைக்கிறது.
# எம்பேசு

## வரலாறு

1946ஆம் ஆண்டில், எம்பேசு தொடங்கப்பட்டது. இது இரண்டாம் உலகப் போருக்குப் பிந்தைய மருத்துவ அறிவு, ஆய்வு அறிக்கைகளின் பதிப்புகளை ஊக்குவித்த இடச்சு மருத்துவக் குழுவால் *எக்செர்ப்டா மெடிகா* உருவாக்கப்பட்டது. உடற்கூற்றியல், நோயியல், உடலியல், உள் மருத்துவம், பிற அடிப்படை மருத்துவச் சிறப்புப் பிரிவுகள் 13 சேர்க்கப்பட்டன. இந்தத் தரவுத்தளம் 1972-இல் எல்செவியருடன் இணைக்கும் வரை நீடித்தது.  
1972ஆம் ஆண்டில், *எக்செர்ப்டா மெடிகா* எல்செவியருடன் சேர்ந்து 1975ஆம் ஆண்டில், எம்பேசு (*எக்செர்ப்டா மெடிகா* தரவுத்தளம்) தரவுத் தளத்தினை உருவாக்கியது. இது ஆய்வுச் சுருக்கங்களுக்கான மின்னணு அணுகலை வெளியிட்டது. எம்பேசு பயனர் சமூகத்தின் பின்னூட்டக் கருத்துக்களைத் தொடர்ந்து, *எம்பேசு கிளாசிக்* எனத் தனி தரவுத்தளம் ஒன்று உருவாக்கப்பட்டது. இது 1947 முதல் 1973 வரையிலான மருத்துவ ஆய்விதழ்களின் பின் கோப்பாக எம்பேசினைப் பூர்த்தி செய்கிறது. இது அந்த நேரத்தில் கண்டுபிடிக்கப்பட்ட மருந்துகள், பாதகமான விளைவுகள், அகச்சேர்மங்கள் போன்றவற்றின் மதிப்புமிக்க ஆவணங்களைக் கொண்டுள்ளது.  
2010ஆம் ஆண்டில், எம்பேசுவினைத் தவிர, *எக்செர்ப்டா மெடிகா* எல்செவியரால் ஓம்னிகாம் குழுமத்திற்கு விற்கப்பட்டது.
# எம்பேசு

## தற்போதைய நிலை

28 மில்லியன் அறிக்கைகளுக்கு மேலதிகமாக, எம்பேசின் தரவுத்தளம் ஒவ்வொரு ஆண்டும் 900,000க்கும் மேற்பட்ட பதிவுகளுடன் தரவுகளின் விகிதத்தில் சீராக உயர்கிறது. வெளியிடப்பட்ட எந்தவொரு உயிரியல் மருத்துவ அல்லது மருந்து தொடர்பான தகவல்களையும் மீட்டெடுக்க இந்த பரந்த தகவல் தொழில்முறை, கல்விச் சூழல்களில் பயன்படுத்தப்படுகிறது. தற்போது, ஆர்எஸ்எஸ் ஊட்டமும் மின்னஞ்சல் தகவல் முறையும் செயல்படுத்துவது போன்ற தனிப்பட்ட அனுபவத்திற்கான மேலும் தனிப்பயனாக்கத்தை எம்பேசு அனுமதிக்கிறது. புதிய மருந்து, நோய்த் தொடர்பான தகவல்கள் தொடர்ந்து வெளியிடப்படுவதால், விரிவான, நம்பகமான தகவல் ஆதாரத்தை வழங்க எம்பேசு தினசரி புதுப்பிக்கப்படுகிறது.
# ஜெனிசிசு

**ஜெனிசிசு** (*GENESIS*) என்பது இலண்டன் பெருநகர பல்கலைக்கழகத்தில் உள்ள மகளிர் நூலகத்தால் பராமரிக்கப்படும் ஒரு திட்டமாகும். இது ஒரு இணையத் தரவுத்தளத்தையும், பெண்களின் வரலாறு குறித்த ஆராய்ச்சியை ஆதரிக்கும் நோக்கத்துடன் ஆதாரங்களின் பட்டியலையும் வழங்குகிறது.
# ஜெனிசிசு

## தரவுத்தளம்

ஜெனிசிசு தரவுத்தளத்தில் இங்கிலாந்தில் உள்ள ஆதாரங்களிலிருந்து பெண்களின் வரலாற்று சேகரிப்புகளின் விளக்கங்கள் உள்ளன.
# ஜெனிசிசு

## ஆதாரங்களுக்கான வழிகாட்டி

இந்தத் திட்டம் இங்கிலாந்திலும் பன்னாட்டு அளவிலும் பெண்களின் வரலாறு தொடர்பான வலைத்தளங்களின் அதிக அளவிலான **ஆதாரங்களுக்கான வழிகாட்டி** வழங்குகிறது.
# கீதா ஹேரத்

**கீதா ரத்னகுமாரி ஹேரத்** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர் 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் தேசிய மக்கள் சக்தியின் குருணாகல் மாவட்ட வழக்கறிஞர்கள் சங்கத்தின் நிர்வாக உறுப்பினராக உள்ளார்.
# கீதா ஹேரத்

## தேர்தல் வரலாறு

**கீதா ஹேரத்தின் தேர்தல் வரலாறு**  
| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# அண்ணா பல்கலைக்கழக வளாகப் பாலியல் வன்கொடுமை

**அண்ணா பல்கலைக்கழக வளாகப் பாலியல் வன்கொடுமை** என்பது 2024 டிசம்பர் 23 ஆம் நாள் சென்னை அண்ணா பல்கலைக்கழக வளாகத்தில் நடந்த பாலியல் வன்கொடுமையைக் குறிப்பதாகும். பல்கலைக்கழக வளாகத்திற்குள் இரண்டாம் ஆண்டு பொறியியல் படித்துவரும் மாணவியொருவர் மீது டிசம்பர் 23 ஆம் நாள் இரவு 8 மணியளவில் அடையாளம் தெரியாத இருவரால் பாலியல் வன்கொடுமை நடத்தப்பட்டுள்ளது. நிகழ்வு நாளன்று மாலை கிறிஸ்மஸ் தொழுகைக்குச் சென்று வந்த தனது ஆண் நண்பருடன் இருக்கையில், அடையாளம் தெரியாத அந்த இருவர், ஆண் நண்பரைத் தாக்கிவிட்டு, அந்த மாணவி மீது வன்கொடுமை செய்துவிட்டு தப்பிச் சென்றனர். பாதிக்கப்பட்ட மாணவி புகார் அளித்ததன் பேரில் பிஎன்.எஸ்.எஸ். 64 ஆம் பிரிவின் படி வழக்குப் பதியப்பட்டது. மறைகாணி மூலம் நடைபெற்ற ஆய்விலும் விசாரணையையிலும் குற்றம்சாட்டப்பட்ட டி. ஞானசேகர் என்பவரைக் காவல்துறையினர் கைது செய்தனர். இச்சம்பவம் அரசியல் மட்டத்தில் பெரிதும் விமர்சிக்கப்பட்டது. பல மாணவர்கள் குழுவினர் பல்கலைக்கழக வளாகத்தில் போராட்டினர்.
# அண்ணா பல்கலைக்கழக வளாகப் பாலியல் வன்கொடுமை

## விசாரணை

முதல் தகவல் அறிக்கை வெளியாகி மாணவியின் அடையாளம் கசிந்ததால் சென்னை உயர்நீதிமன்றம் தாமாக இவ்வழக்கை எடுத்துக் கொண்டது. பாதிக்கப்பட்ட மாணவிக்கு இடைக்கால நிவாரணமாக ரூ. 25 லட்சம் இழப்பீடு வழங்கவும், இந்த வழக்கை விசாரிக்க 3 ஐ.பி.எஸ். பெண் அதிகாரிகள் கொண்ட சிறப்புப் புலனாய்வுக் குழு அமைக்கவும் சென்னை உயர்நீதிமன்றம் உத்தரவிட்டது. குற்றம் சாட்டப்பட்டவர் வீட்டில் சோதனை நடத்தியதில் வேறு பல மாணவிகளின் காணொளிகள் கிடைத்துள்ளதாலும் ஆட்கடத்தல், வாகனத் திருட்டு உள்ளிட்ட குற்றங்களில் ஏற்கனவே கைது செய்யப்பட்டு விடுவிக்கப்பட்டவர் என்பதாலும் இவரைத் தொடர் குற்றவாளி என்கிறனர்.
# அண்ணா பல்கலைக்கழக வளாகப் பாலியல் வன்கொடுமை

## போராட்டங்கள்

*யார் அந்த சார்?* என்றும் *அடுத்தது நானா?* என்றும் பல சுவர் பதாகைகளைப் பல கட்சிகள் ஒட்டி போராட்டங்களை நடத்தினார்கள். பல்கலைக் கழக வளாகத்தில் மட்டுமல்லாமல் பரவலாக வெவ்வேறு பகுதிகளில் எஸ்.எப்.ஐ, எபிவிபி உள்ளிட்ட மாணவர் அமைப்பினர் பெண் மாணவர் பாதுகாப்பு கோரி போராட்டம் நடத்தினர். அதிமுக, பாமக, பாஜக, நாதக, தவெக போன்ற கட்சியினர் உரிய விசாரணை வேண்டி போராட்டங்கள் நடத்தி கைது செய்யப்பட்டு, பின்னர் விடுவிக்கப்பட்டனர். தமிழ்நாட்டில் போராட்டங்கள் நடத்த அனுமதி மறுக்கப்படுவதால் அறிவிக்கப்படாத அவசரக் காலநிலை தமிழ்நாட்டில் நடந்துவருவதாக சிபிஎம் கட்சியில் கே. பாலகிருஷ்ணன் கருத்து தெரிவித்தார். *கட்சிகளின் போராட்டங்கள் கவனத்தை ஈர்க்கும் நோக்கத்தில் மட்டுமே உள்ளன என்றும் உண்மையான அக்கறையால் அல்ல* என்று சென்னை நீதிமன்றம் கருத்து தெரிவித்தது.
# கோழிபதி

**கோழிபதி** (*Kozhipathy*) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூராகும். இது எருதம்பதி கிராம ஊராட்சியின் ஒரு பகுதியாகும்.
# கோழிபதி

## மக்கள்வகைப்பாடு

இந்திய மக்கள் தொகை கணக்கெடுப்பின் படி, கோழியம்பதியின் மொத்த மக்கள் தொகை 11714 ஆகும். இதில் ஆண்களின் எண்ணிக்கை 5870 என்றும், பெண்களின் எண்ணிக்கை 5844 என்றும் உள்ளது.
# தேசிய நெடுஞ்சாலை 510 (இந்தியா)

**தேசிய நெடுஞ்சாலை 510** (*National Highway 510 (India)*) பொதுவாக **தெ. நெ. 510** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 510, இந்தியாவின் சிக்கிம் மாநிலத்தின் வழியாகச் செல்கிறது. இந்த நெடுஞ்சாலை தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரிய நிறுவனத்தால் பராமரிக்கப்படுகிறது.
# தேசிய நெடுஞ்சாலை 510 (இந்தியா)

## வழித்தடம்

சிங்தாம்-தார்கு-இராவங்லா-லெக்சிப்-கெய்சிங்.
# தேசிய நெடுஞ்சாலை 510 (இந்தியா)

## சந்திப்பு

: சிங்தாம் அருகே முனையம்
# குளுட்டரால்டிகைடு

குளுட்டரால்டிகைடுடன் சேர்த்துப் புரதங்களுக்கு சிகிச்சையளிப்பதற்கான மற்றொரு பயன்பாடு, வீரியமிழந்த நச்சு தடுப்பூசிகளை உருவாக்க பாக்டீரியா நச்சுகளை செயலிழக்கச் செய்வதாகும். கக்குவான் இருமலுக்காக தயாரிக்கப்பட்ட தடுப்பூசி இதற்கு எடுத்துக்காட்டாகும்.
# குளுட்டரால்டிகைடு

### பொருளறிவியல்

பொருள் அறிவியலில் குளுட்டரால்டிகைடு பயன்பாட்டுப் பகுதிகள் பலபடிகள் முதல் உலோகங்கள் மற்றும் உயிர் பொருட்கள் வரை இருக்கின்றன. குளுட்டரால்டிகைடு பொதுவாக நுண்ணோக்கிக்கான உயிரி மூலப்பொருட்களின் குணாதிசயத்திற்கு முன் நிலைநிறுத்தும் முகவராகப் பயன்படுத்தப்படுகிறது. குளுட்டரால்டிகைடு முதன்மை அமீன் குழுக்களைக் கொண்ட பல பலபடிகளுக்கு ஒரு சக்திவாய்ந்த குறுக்கு இணைப்பு முகவராகும். இரண்டு பலபடிப் பூச்சுகளுக்கு இடையே உள்ள ஒட்டுதல் சக்தியை மேம்படுத்த குளுட்டரால்டிகைடை ஓர் உள்ளிணைப்பு முகவராகவும் பயன்படுத்தலாம். கடலுக்கு அடியில் உள்ள குழாய்களை அரிப்பிலிருந்து பாதுகாக்கவும் குளுட்டரால்டிகைடு பயன்படுகிறது.